title: Ilesia d'a Cienciolochía
text: A ilesia d'a scienciolochía (en anglés Church of Scientology en anglés, ye un nuevo movimiento relichioso devoto a la practica y promocción d'o sistema de creyencias d'a sscienciolochía. Fue fundada en aviento de 1953 en Camden (Nueva Jersey) por l'autor estausunidense de sciencia ficción L. Ron Hubbard (1911-1986).​ A suya siede mundial se troba en Base Dorada, un aria no incorporada d'o condau de Riverside, California.
  
  Cada ilesia d'a scienciolochía se constituye por separau y tiene a suya propia chunta local de directors y executivos, responsable d'as suyas propias actividaz y bienestar, tanto corporativo como eclesiastico.
  
  En qualques países ha obteniu reconoixencia legal oficial como relichión.​ D'atra man, fue calificada como secta,​ movimiento esoterico,​ u como una interpresa comercial​ por os suyos detractors.
  
  Historia 
  A primera Ilesia d'a scienciolochía se constituyió en aviento de 1953 en Camden, Nueva Yersey por L. Ron Hubbard, a suya muller Mary Sue Hubbard, y Galusha John, encara que dende 1952 ya operaba a Hubbard Association of Scientologists International (HASI)​ y Hubbard vendeba libros de scienciolochía entre atros articlos. Poco dimpués, Hubbard esplicó a naturaleza relichiosa d'a scienciolochía en un boletín a totz os scienciologos,​ metendo ficacio en a relación d'ista con o Dharma. A primera ilesia d'a scienciolochía s'ubrió en 1954 en Los Angeles.​
  
  Hubbard esplicó que: "Una cevilización sin demencia, sin criminals y sin guerra, an o capable pueda prosperar y os seres honestos puedan tener dreitos, y an l'hombre sía libre pa elevar-se a mayors alturas, son os obchetivos d'a scienciolochía".​
  
  Hubbard tenió o control oficial d'a organización dica l'anyo 1966 quan ista función se transfirió a un grupo d'executivos.​ Anque Hubbard no mantenió una relación formal con l'administración d'a ilesia d'a scienciolochía, se mantenió firmement en control d'a organización y d'as suyas organizacions afiliadas.​
  
  En mayo de 1987, dimpués d'a muerte d'Hubbard, David Miscavige, un d'os antigos asistens personals d'Hubbard, asumió o cargo de President d'a Chunta Directiva d'o "Religious Technology Center" (RTC), una corporación sin fins de lucro que administra os dreitos d'autor sobre o material y as marcas rechistradas d'a scienciolochía y a dianetica. Tot y que o RTC ye una corporación distinta a la "Church of Scientology International", d'a que ye president y prencipal portavoz Heber Jentzsch, Miscavige ye o lider efectivo d'o movimiento.​
  
  En Espanya, ye reconoixida como relichión oficial dende 2007,​ dimpués de quantas incidencias con a chusticia espanyola.​ En 2009, grupos organizaus simpatizans d'a ilesia d'a scienciolochía fuoron bloquiaus en Wikipedia por a manipulación de conteniu. ​En 2013 un tribunal francés condenó a la ilesia d'a scienciolochía «por estafa en banda organizada» dimpués de que este presentase un recurso posteriorment refusau.​ En 2013, fue reconoixida como relichión oficial en Reino Uniu por o Tribunal Superior Chusticia.​
  
  Numero de seguidors 
  D'alcuerdo con una enqüesta d'afiliación relichiosa reyalizada en 2001, bellas 55.000 personas afirmoron estar scienciologos en aquell momento.​ L'American Religious Identification Survey, reyalizada en 2008, nomás pa Estaus Unius amostró que o numero de scienciologos s'heba reduciu ixe anyo a 25.000,​ un numero analogo a lo que atorgó una enqüesta reyalizada por o Trinity College o mesmo anyo.​ A propia ilesia heba afirmau estar «a relichión de mayor creximiento en o mundo», manimenos, a mayoría d'estudios amuestran un baixada en a suya membresía.​​ A Ilesia d'a scienciolochía en bell momento dició tener 7 millons de miembros, anque o dato pareixeba referir-se a todas as personas que bella vegada facioron parti de beluna d'as suyas conferencias u tallers.​ Actualment a Ilesia no da datos concretos d'a suya membresía, anque Jeff Hawkins, qui disertó d'a secta en 2011, aseguró que a membresía a livel mundial yera de 40.000 personas.​
  
  Creencias 
  A diferencia d'a mayoría de relichions, as creencias d'a scienciolochía le'n van dando a conoixer a los seguidors a monico, a mida que estos van bosando entre anyos grans cantidatz de diners, pa puyar de livel dentro d'a organización. Una vegada alcanzau o livel nombrau «Operating Thetan III», a lo seguidor le'n da os documentos escritos por L. Ron Hubbard. En ells se menciona a historia de Xenu, un dictador extraterrestre que fa 75 millons d'anyos suposadament trayió a la Tierra millons de personas en nau espacial, dixando-las en volcans y matando-las con bombas d'hidrocheno.​
  
  Os scienciologos evitan fablar de Xenu en publico. Qualques antigos miembros, como o director de cine Paul Haggis, han abandonau a ilesia dimpués d'enterar-se d'istos documentos.
  
  Criticas 
  Cal destacar entre as recients criticas a la ilesia d'a scienciolochía o Prochecto Chanology en 2008, con a participación d'Anonymous y 4chan.
  A Ilesia d'a scienciolochía ha estau obcheto de gran contraversia. Qualques autors la clasifican entre as sectas, belatros la califican más bien como un movimiento esoterico, ye decir, un movimiento relichioso u pararrelichioso d'inspiración ocultista u gnostica.​ Dende una perspectiva socio-cultural, se la definió como un eixemplo de sistema terapeutico quasi-relichioso.​ Qualques criticos han considerau a la ilesia d'a scienciolochía como una interpresa transnacional polifacetica, una organización secular con fins de lucro que tiene en a relichión un d'os suyos muitos components, y que incluye amás aspiracions politicas, interpresas comercials, produccions culturals, practicas pseudo-medicas y pseudo-psiquiatricas.
  
  Se veiga tamién 
   Dianetica
   Going Clear
   Lisa McPherson
  
  Referencias
  
  Vinclos externos 
   
   Web oficial
  
  Sectas